open-index/open-wikipedia-markdown huggingface dataset:
ডিজনি+ হটস্টার

**জিওহটস্টার** (যা পূর্বে **হটস্টার** এবং পরে **ডিজনি+** **হটস্টার** নামে পরিচিত) হলো একটি ভারতীয় ডিজিটাল এবং মোবাইল বিনোদন প্রচারের মাধ্যম যা স্টার ইন্ডিয়া দ্বারা ৬ই ফেব্রুয়ারি ২০১৫ সালে আরম্ভ করা হয়। এটির মালিক হলো জিওস্টার, স্টার ইন্ডিয়ার একটি অঙ্গপ্রতিষ্ঠান, যা নিজেই সম্পূর্ণভাবে দ্য ওয়াল্ট ডিজনি কোম্পানি ইন্ডিয়ার অধীনে একটি প্রতিষ্ঠান। এটি স্ট্রিমিং মিডিয়া এবং চাহিদা অনুযায়ী ভিডিও সেবা প্রদান করে এবং ওয়েব, এন্ড্রয়েড, আইওএস, ফায়ারটিভি এবং অ্যাপল টিভি প্ল্যাটফর্মে ব্যবহারযোগ্য।

## ইতিহাস
## পর্যবেক্ষকতা
অ্যাপটি আইসিসি ক্রিকেট বিশ্বকাপ ২০১৫-এর সময় সকল ৪৯টি ম্যাচের জন্য ৩৪ কোটি দর্শন এবং ইন্ডিয়ান প্রিমিয়ার লিগ মৌসুম ৮ (২০১৫)-এর সময় ২০ কোটির চেয়ে বেশি দর্শন অর্জন করে। হটস্টারে এটির প্ল্যাটফর্মে ১০০টির থেকে বেশি বিজ্ঞাপক রয়েছে। এটির বিষয়বস্তু অন্যতর বিনামূল্যে অথবা সাক্ষরের ভিত্তিতে (টাকা-প্রদানকারী বিষয়বস্তু) সরবরাহিত। তাদের আয়ের সূত্র হলো বিজ্ঞাপক।

## প্ল্যাটফর্ম
ওয়েবসাইট ছাড়াও, হটস্টার একটি অ্যাপ্লিকেশন হিসেবে মোবাইল ডিভাইস জুড়ে লভ্য যা এনড্রয়েড, আইওএস এবং অ্যাপল টিভি প্ল্যাটফর্মে চালু আছে। হটস্টার এনড্রয়েড অ্যাপ্লিকেশন বর্তমানে ভারত, যুক্তরাষ্ট্র এবং কানাডাতে উপলব্ধ।

## আরো দেখুন
* বিকল্প প্রচারমাধ্যম
## তথ্যসূত্র

## বহিঃসংযোগ
* আধিকারিক ওয়েবসাইট

বিষয়শ্রেণী:চাহিদা ভিডিও সেবা
বিষয়শ্রেণী:বিনোদনমূলক ওয়েবসাইট
বিষয়শ্রেণী:ইন্টারনেট টেলিভিশন
বিষয়শ্রেণী:ভারতীয় ওয়েবসাইট
বিষয়শ্রেণী:সাবস্ক্রিপশন চাহিদা ভিডিও সেবা
বিষয়শ্রেণী:ভারতীয় বিনোদনমূলক ওয়েবসাইট
বিষয়শ্রেণী:স্টার ইন্ডিয়া
বিষয়শ্রেণী:আত্ম-বিবাচন
কামিলো সিয়েনফুয়েগোস

**কামিলো সিয়েনফুয়েগোস গোরিয়ারান** (; ৬ ফেব্রুয়ারি ১৯৩২ – ২৮ অক্টোবর ১৯৫৯) একজন কিউবার বিপ্লবী ছিলেন। ফিদেল কাস্ত্রো,চে গেভারা, হুয়ান আলমেইদা বোস্কে, এবং রাউল কাস্ত্রোর সাথে, তিনি ১৯৫৬ সালে গ্রান্মা অভিযানের সদস্য হন, যা কিউবার একনায়ক ফুলগেনসিও বাতিস্তার সরকারের বিরুদ্ধে সশস্ত্র বিদ্রোহ শুরু করে। তিনি কাস্ত্রোর শীর্ষ গেরিলা কমান্ডারদের মধ্যে একজন হয়ে ওঠেন, এবং  কিউবার বিপ্লবের একটি প্রধান যুদ্ধ জয় করে "হিরো য়াগুয়াজায়ের হিরো" নামে পরিচিত হন।

তিনি ১৯৫৯ সালে কাস্ত্রোর বিদ্রোহী বাহিনীকে বিজয়ী করার পর কিউবার সশস্ত্র বাহিনীর প্রধান হিসেবে নিযুক্ত হন। তিনি সেই বছরের শেষের দিকে কামাগুয়ী থেকে হাভানা যাওয়ার পথে বিমান সমেত অদৃশ্য হয়ে যান, এবং তাই ধারণা করা হয় তিনি মারা গেছেন। সিয়েনফুয়েগোস, যার নাম ইংরেজিতে "শত আগুন" অনুবাদ হয়, কিউবায় বিপ্লবের একজন নায়ক হিসেবে সম্মানিত হন, এবং তাকে সম্মানের জন্য স্মৃতিসৌধ বানানো হয়েছে এবং একটি বার্ষিক উৎসব আয়োজিত হয়।

ডান|থাম্ব|Cienfuegos (right) with Fidel Castro in 1959 playing baseball. The team name ''Barbudos'' means "bearded ones"

## গেরিলা কার্যক্রম
[বাম|থাম্ব|Cienfuegos, left, entering [হাভানা|Havana with Fidel Castro in January 1959.]]

## স্মরণ
ডান|থাম্ব|211x211পিক্সেল|The Order of Cienfuegos
ডান|থাম্ব|Steel outline of Cienfuegos on the Ministry of Informatics and Communications, Havana, Cuba, 2011

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:কিউবার গেরিলা
বিষয়শ্রেণী:কিউবার সৈনিক
বিষয়শ্রেণী:কিউবার সাম্যবাদী
বিষয়শ্রেণী:কিউবার বিপ্লবী
বিষয়শ্রেণী:সমুদ্রে হারিয়ে যাওয়া ব্যক্তি
বিষয়শ্রেণী:কিউবা বিপ্লবের ব্যক্তি
শাহজাদা বায়েজিদ

**শাহজাদা বায়েজিদ** (১৯ সেপ্টেম্বর ১৫২৫-২৫ সেপ্টেম্বর ১৫৬১) ছিলেন উসমানীয় সাম্রাজ্যের সুলতান প্রথম সুলাইমান এবং তার সহধর্মিণী হুররাম সুলতান এর চতুর্থ সন্তান। তিনি ইস্তাম্বুল এ জন্মগ্রহণ করেন। তিনি ছিলেন খুবই সাহসী শাহজাদা এবং নির্ভীক বীর যোদ্ধা। তবে তিনি কিছুটা রাগী প্রকৃতির ছিলেন। কিন্তু তিনি জনদরদী ও আলেম শাহজাদা ছিলেন। তাই শাহজাদা মুস্তাফার মৃত্যুর পর তিনিই ছিলেন প্রজা এবং সেনাবাহিনীর কাছে গ্রহণযোগ্য শাহজাদা।

## কর্মজীবন
বায়েজিদ আনাতোলিয়া প্রদেশের গভর্নর ছিলেন। ১৫৫৩ সালের সাফাভিদ অভিজানের পর তিনি এদির্নের শাসনকর্তা হিসেবে নিয়োগ পান। অভিজানের সময় রুমেলিয়া রক্ষার দায়িত্ব বায়েজিদ এর উপর ছিলো। সেসময় শেহজাদা মুস্তাফাকে মৃত্যুদণ্ড দেওয়া হলে গোটা সাম্রাজ্যে বিশৃঙ্খলা সৃষ্টি হয়। একজন ছদ্মবেশী নিজেকে মুস্তাফা বলে দাবি করে এবং রুমেলিয়ায় বিদ্রোহ সংঘটিত করে। বায়েজিদকে সেই বিদ্রোহ দমনের দায়িত্ব দেওয়া হলে বায়েজিদ অনিচ্ছা প্রকাশ করেন। যার কারণে সুলতান সুলেইমান একজন উজিরকে বিদ্রোহ দমনের দায়িত্ব দেন এবং বায়েজিদের উপর রাগান্বিত হন।

## সিংহাসন এর লড়াই
শেহজাদা মেহমেত,শেহজাদা মুস্তাফা এবং শেহজাদা জাহাঙ্গীর এর মৃত্যুর পর শেহজাদা সেলিম এবং শেহজাদা বায়েজিদ জীবিত থাকেন।সেলিম ছিলেন মানিসার গভর্নর এবং বায়েজিদ কুতাহিয়ার। বায়েজিদ কিছু টা রুক্ষমেজাজী হওয়ায় সুলতান সুলেইমান সেলিমকে বেশি প্রাধান্য দিতেন যদিও সেনাবাহিনী এবং প্রজাদের কাছে বায়েজিদ বেশি পছন্দের ছিলেন।সেলিম এবং বায়েজিদ এর মধ্যে সংঘর্ষ প্রায় লেগেই থাকতো। তাই সুলতান সুলেইমান তাদের সাঞ্জাক পরিবর্তন এর সিদ্ধান্ত নেন।সেলিমকে কোনয়া এবং বায়েজিদকে আমাসিয়ার গভর্নর হিসেবে নিয়োগ দেন।সেলিম নির্দেশমতো কোনিয়ায় চলে যান।কিন্তু বায়েজিদ এই আদেশ মেনে নিতে চাননি।কারণ, আমাসিয়া ছিল তার ভাই শেহজাদা মুস্তাফার সাঞ্জাক।বায়েজিদ ভেবেছিলেন তার পরিনতিও তার ভাই মুস্তাফার মত হবে।তাই বায়েজিদ আমাসিয়ায় যেতে দেরি করায় সুলতান সুলেইমান বায়েজিদকে বিদ্রোহী হিসেবে অভিযুক্ত করেন এবং সেলিমকে পুরোপুরি সমর্থন করেন।১৫৫৯ সালে সেলিম এবং বায়েজিদ আবার যুদ্ধে জড়িয়ে পরেন।সুলতান সুলেইমান এর আদেশ এ সোকুল্লু মেহমেত পাশা বিশাল সেনাবাহিনী নিয়ে সেলিম এর এর সাথে যোগ দেন।এবং সুলতান সুলেইমান এর বাহিনীর কাছে বায়েজিদ পরাজয় বরন করেন।

## মৃত্যু
যুদ্ধে পরাজিত হয়ে বায়েজিদ একটি ছোট সেনাবাহিনী এবং এবং তার সন্তানদের নিয়ে ইরান এ আশ্রয় নেন। সোকোল্লু মেহমেদ পাশা বায়েজিদকে বন্দি করার জন্য একটি সৈন্যবাহিনী পাঠিয়েছিলেন যা বায়েজিদ এর বাহিনীর কাছে পরাজিত হয়।সাফাভিদ সাম্রাজ্যের শহর তাব্রিজ এ পৌছানোর পর শাহ তামাস্প প্রথমে বায়েজিদকে সাদরে গ্রহণ করলেও পরবর্তী তে বায়েজিদ কে সুলতান সুলেইমান এর অনুরোধ এ বন্দি করেন।সুলেইমান এবং সেলিম উভয়ই বায়েজিদকে হত্যার জন্য শাহ তামাস্পকে প্ররোচিত করতে থাকেন।এক পর্যায়ে শাহতামাস্প ৪,০০,০০০ সোনার মোহর এর বিনিময়ে বায়েজিদ এবং তার সন্তানদের অটোমান জল্লাদের হাতে তুলে দেন।এবং ২৫ সেপ্টেম্বর ১৫৬১ সালে বায়েজিদ এবং তার পাঁচ সন্তানকে মৃত্যুদণ্ড দেওয়া হয় সুলতান সুলেইমান এর আদেশে।

## তথ্যসূত্র

বিষয়শ্রেণী:উসমানীয় রাজবংশ
বিষয়শ্রেণী:১৫২৭-এ জন্ম
বিষয়শ্রেণী:১৫৬১-এ মৃত্যু
আমতা বিধানসভা কেন্দ্র

**আমতা (বিধানসভা কেন্দ্র)** ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।

## এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৮১ নং আমতা বিধানসভা কেন্দ্রটি আমতা-২ সমষ্টি উন্নয়ন ব্লক আমতা-১ ব্লকের ১৪ টি এবং বাগনান-১ ব্লকের বাইনান,বাক্সিরহাট,কল্যাণপুর ও সাবসিট গ্রাম পঞ্চায়েত নিয়ে গঠিত। বাগনান-১ সমষ্টি উন্নয়ন ব্লকের অংশ ছিল। আমতা বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।

## বিধানসভার সদস্য

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:উত্তর চব্বিশ পরগনা জেলার রাজনীতি
বিষয়শ্রেণী:হাওড়া জেলার রাজনীতি
২০১৮ ফিফা বিশ্বকাপ বাছাইপর্ব (আন্ত-কনফেডারেশন প্লে-অফ)

রাশিয়ায় আয়োজিত ২০১৮ ফিফা বিশ্বকাপের চূড়ান্ত পর্বে অংশগ্রহণ করার জন্য সর্বশেষ ২টি দলের স্থান নির্ধারণ করার জন্য ২টি **আন্ত-কনফেডারেশন প্লে-অফের** আয়োজন করা হয়েছিল। এই খেলা ২টি খেলা মূলত ৬–১৪ নভেম্বর ২০১৭ তারিখে অনুষ্ঠিত হওয়ার জন্য নির্ধারণ করা হয়েছিল, কিন্তু পরবর্তীকালে ১০–১৫ নভেম্বর ২০১৭ তারিখে খেলা দুটি অনুষ্ঠিত হওয়ার জন্য পুনঃনির্ধারণ করা হয়েছে।

## বিন্যাস
২০১৮ ফিফা বিশ্বকাপ বাছাইপর্বের আন্ত-কনফেডারেশন প্লে-অফের বিশ্বকাপের প্রারম্ভিক ড্রয়ের সাথে ২০১৫ সালের ২৫ জুলাই, ১৮:০০ এমএসকে (ইউটিসি+৩) সময়ে রাশিয়ার সেন্ট পিটার্সবার্গের স্ট্রেলনায় অবস্থিত কনস্টান্টিনোভস্কি প্যালেসে অনুষ্ঠিত হয়েছে।

চারটি কনফেডারেশন (এএফসি, কনকাকাফ, কনমেবল ও ওএফসি) হতে চারটি দল দুইটি ভাগে বিভক্ত হবে। অন্যান্য পর্বের মতো এখানে কোন ড্র করা হয়নি।

প্রত্যেক ভাগে, দুটি দল দুই লেগের হোম-এন্ড-অ্যাওয়ে ম্যাচ খেলায় অংশগ্রহণ করবে। দুই অংশের বিজয়ী সমষ্টিগতভাবে ফলাফলের মাধ্যমে নির্ধারণ করা হয়েছে যারা ২০১৮ ফিফা বিশ্বকাপের চূড়ান্ত পর্বের খেলায় অংশগ্রহণ করবে। যদি সমষ্টিগত ফলাফল সমান হয়, তবে অ্যাওয়ে গোল নিয়ম দ্বারা বিজয়ী নির্ধারণ করা হবে। উদাহরণস্বরূপ যদি দুই লেগে কোন দলের অ্যাওয়ে গোল সংখ্যা হোম গোল সংখ্যা হতে বেশি হয় তবে সে দল অগ্রসর করবে। যদি অ্যাওয়ে গোল সংখ্যা সমান হয়, তবে ৩০ মিনিটের অতিরিক্ত সময় খেলা অনুষ্ঠিত হবে। অতিরিক্ত সময়ের পর পুনরায় অ্যাওয়ে গোল সংখ্যার নিয়ম কার্যকর হবে। উদাহরণস্বরূপ যদি অতিরিক্ত সময়ে করা গোলের পরও সমষ্টিগত ফলাফল সমান হয়, তবে অ্যাওয়ে গোল নিয়ম দ্বারা বিজয়ী নির্ধারণ করা হবে। যদি অতিরিক্ত সময়ে কোন গোল না হয়, তবে পেনাল্টি শুট-আউটের মাধ্যমে বিজয়ী নির্ধারণ করা হবে।

## উত্তীর্ণ দল

## ম্যাচসমূহ
আন্ত-কনফেডারেশন প্লে-অফের প্রথম লেগ ২০১৭ সালের ১০ এবং ১১ নভেম্বর এবং দ্বিতীয় লেগ ২০১৭ সালের ১৫ নভেম্বর অনুষ্ঠিত হয়।

### কনকাকাফ বনাম এএফসি



|}

**[[অস্ট্রেলিয়া জাতীয় ফুটবল দল|অস্ট্রেলিয়া]]** সামগ্রিকভাবে ৩–১ গোলে জয়লাভ করেছে এবং ২০১৮ ফিফা বিশ্বকাপের জন্য উত্তীর্ণ হয়েছে।

### ওএফসি বনাম কনমেবল



|}

**[[পেরু জাতীয় ফুটবল দল|পেরু]]** সামগ্রিকভাবে ২–০ গোলে জয়লাভ করেছে এবং ২০১৮ ফিফা বিশ্বকাপের জন্য উত্তীর্ণ হয়েছে।

## সর্বোচ্চ গোলদাতা
;৩ গোল

* মাইল জেডিনাক

;১ গোল

* ম্যানর ফিগুয়েরোয়া
* জেফারসন ফারফান
* ক্রিস্টিয়ান রামোস

## তথ্যসূত্র

## বহিঃসংযোগ
*
** ফিফা.কমে বাছাইপর্ব 

বিষয়শ্রেণী:২০১৮ ফিফা বিশ্বকাপ বাছাইপর্ব
বিষয়শ্রেণী:২০১৮ ফিফা বিশ্বকাপ বাছাইপর্ব আন্ত-কনফেডারেশন প্লে-অফ
বিষয়শ্রেণী:নভেম্বর ২০১৭-এ খেলাধুলার ঘটনাবলী
হুয়ান আলমেইদা বোস্কে

**হুয়ান আলমেইদা বোস্কে** (ফেব্রুয়ারি ১৭, ১৯২৭ &ndash; সেপ্টেম্বর ১১, ২০০৯) একজন কিউবান রাজনীতিবিদ এবং কিউবার বিপ্লবের মধ্যে বিদ্রোহী বাহিনীর মূল সেনাপতিদের মধ্যে একজন ছিলেন।  ফিদেল কাস্ত্রো, চে গেভারা, ক্যামিলো সিয়েনফুয়েগোস, এবং রাউল কাস্ত্রোর সাথে, তিনি ১৯৫৬ সালে গ্রান্মা অভিযানের সদস্য হন, যা কিউবার একনায়ক ফুলগেনসিও বাতিস্তার সরকারের বিরুদ্ধে সশস্ত্র বিদ্রোহ শুরু করে। ১৯৫৯ সালে বিদ্রোহীরা ক্ষমতা গ্রহণের পর, তিনি কিউবার কমিউনিস্ট পার্টির একজন বিশিষ্ট ব্যক্তিত্ব হয়ে উঠেছিলেন।তার মৃত্যুর সময়, তিনি কিউবান কাউন্সিলের উপরাষ্ট্রপতি ছিলেন এবং তার তৃতীয় স্থানের সদস্য ছিলেন।তিনি বিভিন্ন সজ্জা এবং জাতীয় ও আন্তর্জাতিক পুরস্কার লাভ করেন, যার মধ্যে "হিরো অফ দ্য রিপাব্লিক অফ কিউবা" এবং "অর্ডার অফ ম্যাক্সিমো গোমেজ" রয়েছে।
[বাম|থাম্ব|হুয়ান আলমেইদা বোস্কে (মাঝে), [লুইস করভালান (ডানদিকে), রডনে অ্যারিস্মেন্ডি (বামদিকে) - ১৯৮১ সালে পূর্ব জার্মানিতে]]

## তথ্যসূত্র

## সূত্র
* Castro, Fidel, with Ramonet, Ignacio. 2007. *My Life* 
* Fernandez, Jose Ramon. 2001. *Playa Giron/Bay of Pigs: Washington's First Military Defeat in the Americas*. Pathfinder  
* Franqui, Carlos. 1984. *Family Portrait with Fidel*.  
* Rodriguez, Juan Carlos. 1999. *Bay of Pigs and the CIA*. Ocean Press. 
* Thomas, Hugh. 1998. *Cuba: The Pursuit of Freedom*. Da Capo Press. 
* Almeida Lives Today More Than Ever by Fidel Castro, *Monthly Review*, September 13, 2009

বিষয়শ্রেণী:১৯২৭-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:কিউবান বিপ্লবী
বিষয়শ্রেণী:কিউবান সাম্যবাদী
বিষয়শ্রেণী:কিউবার সাম্যবাদী
বিষয়শ্রেণী:কিউবার সৈনিক
বিষয়শ্রেণী:কিউবার বিপ্লবী
বিষয়শ্রেণী:কিউবার মন্ত্রী
বিষয়শ্রেণী:কিউবা বিপ্লবের ব্যক্তি
বিষয়শ্রেণী:হাভানা বিশ্ববিদ্যালয়ের প্রাক্তন শিক্ষার্থী
গোকর্ণ ইউনিয়ন

**গোকর্ণ** বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।

## ইতিহাস
গোকর্ণ ইউনিয়ন থেকে মুক্তিযুদ্ধের অন্যতম সংগঠক মোজাম্মেল হক কাপ্তান মিয়ার নেতৃত্বে ১৯৭১ সালে বাংলাদেশের স্বাধীনতা যুদ্ধে একদল মুক্তিযোদ্ধা অংশগ্রহণ করেন।

## আয়তন ও অবস্থান
গোকর্ণ ইউনিয়নের আয়তন ৯,৫৬৬ একর (৩৮.৭১ বর্গ কিলোমিটার)। এটি আয়তনের দিক থেকে ব্রাহ্মণবাড়িয়া জেলার সবচেয়ে বড় ইউনিয়ন। নাসিরনগর উপজেলা সদর থেকে প্রায় ৮ কিলোমিটার দক্ষিণে অবস্থিত এ ইউনিয়নের পশ্চিমে কুণ্ডা ইউনিয়ন, উত্তরে নাসিরনগর ইউনিয়ন, পূর্বে বুড়িশ্বর ইউনিয়ন ও পূর্বভাগ ইউনিয়ন, দক্ষিণ-পূর্বে সরাইল উপজেলার শাহজাদাপুর ইউনিয়ন এবং দক্ষিণ-পশ্চিমে সরাইল উপজেলার নোয়াগাঁও ইউনিয়ন অবস্থিত।

## প্রশাসনিক কাঠামো
গোকর্ণ ইউনিয়ন নাসিরনগর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৯টি মৌজায় বিভক্ত এবং মোট গ্রাম ১০টি।

## জনসংখ্যার উপাত্ত
২০১১ সালের আদমশুমারি অনুযায়ী গোকর্ণ ইউনিয়নের মোট জনসংখ্যা ৩১,০১৬ জন। এর মধ্যে পুরুষ ১৪,৭০৫ জন এবং মহিলা ১৬,৩১১ জন। মোট পরিবার ৬,১২৯টি। জনসংখ্যার ঘনত্ব প্রতি বর্গ কিলোমিটারে প্রায় ৮০১ জন। মৌজা এবং গ্রামভিত্তিক এ ইউনিয়নের জনসংখ্যা নিচে উল্লেখ করা হল:

## শিক্ষা ব্যবস্থা
২০১১ সালের আদমশুমারি অনুযায়ী গোকর্ণ ইউনিয়নের সাক্ষরতার হার ৩৬.৮%। এ ইউনিয়নে ১টি স্কুল এন্ড কলেজ, ২টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।

### শিক্ষা প্রতিষ্ঠান
;স্কুল এন্ড কলেজ
* গোকর্ণ সৈয়দ ওয়ালী উল্লাহ স্কুল এন্ড কলেজ

;মাধ্যমিক বিদ্যালয়
* জেঠাগ্রাম উচ্চ বিদ্যালয়
* নূরপুর বালিকা উচ্চ বিদ্যালয়

;প্রাথমিক বিদ্যালয়
* গোকর্ণ পশ্চিম সরকারি প্রাথমিক বিদ্যালয়
* গোকর্ণ সরকারি প্রাথমিক বিদ্যালয়
* জেঠাগ্রাম পূর্ব সরকারি প্রাথমিক বিদ্যালয়
* জেঠাগ্রাম সরকারি প্রাথমিক বিদ্যালয়
* নূরপুর দক্ষিণ সরকারি প্রথমিক বিদ্যালয়
* নূরপুর পশ্চিম সরকারি প্রাথমিক বিদ্যালয়
* নূরপুর লাহাজুড়া সরকারি প্রাথমিক বিদ্যালয়

## যোগাযোগ ব্যবস্থা
গোকর্ণ ইউনিয়নে যোগাযোগ করার প্রধান সড়ক নাসিরনগর-গোকর্ণ সড়ক। প্রধান যোগাযোগ মাধ্যম সিএনজি চালিত অটোরিক্সা এবং মোটর সাইকেল। এছাড়া নৌপথেও এ ইউনিয়নের পাশ্ববর্তী অঞ্চলসমূহে যাতায়াত করা যায়।

## খাল ও নদী
গোকর্ণ ইউনিয়নের দক্ষিণ সীমান্ত দিয়ে প্রবাহিত হচ্ছে তিতাস নদী। এছাড়া রয়েছে সিংড়ার খাল এবং কুকুরিয়া খাল।

## হাট-বাজার
গোকর্ণ ইউনিয়নের প্রধান ৪টি হাট-বাজার হল চৈয়ারকুড়ি বাজার, নূরপুর সড়ক বাজার, জেঠাগ্রাম নতুন বাজার এবং গোকর্ণ নতুন বাজার।

## দর্শনীয় স্থান
* গোকর্ণ নবাব বাড়ি
* চৈয়ারকুড়ি বেড়িবাঁধ
* জেঠাগ্রাম জোড়া দীঘি
* ব্রাহ্মণশাসন সোনাই বিবির মাজার

## উল্লেখযোগ্য ব্যক্তি
* নবাব সৈয়দ শামসুল হুদা &ndash;– ব্রিটিশ ভারতীয় মুসলিম রাজনৈতিক নেতা।
* মোজাম্মেল হক &ndash;– বীর মুক্তিযোদ্ধা, রাজনীতিবিদ এবং তৃতীয় ও চতুর্থ জাতীয় সংসদ সদস্য।

## জনপ্রতিনিধি
* বর্তমান চেয়ারম্যান: ছোয়াব আহমেদ হৃতুল 

## আরও দেখুন
* নাসিরনগর উপজেলা
* নাসিরনগর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:নাসিরনগর উপজেলার ইউনিয়ন
ডেভিড স্টিল

**ডেভিড মার্টিন স্কট স্টিল, আইকউডের ব্যারন স্টিল**,  (জন্ম ৩১ মার্চ ১৯৩৮) একজন অবসরপ্রাপ্ত স্কটিশ রাজনীতিবিদ। রক্সবার্গ, সেলকির্ক এবং পিবলসের পার্লামেন্ট সদস্য হিসেবে নির্বাচিত হন, তারপরে টুইডডেল, এট্রিক এবং লডারডেল, তিনি ১৯৭৬ থেকে ১৯৮৮ সাল পর্যন্ত লিবারেল পার্টির চূড়ান্ত নেতা হিসেবে দায়িত্ব পালন করেন। তার মেয়াদকাল সোশ্যাল ডেমোক্রেটিক পার্টির সাথে জোটের সময়কাল বিস্তৃত ছিল, যা ১৯৮১ সালে শুরু হয়েছিল এবং ১৯৮৮ সালে লিবারেল ডেমোক্র্যাট গঠনের সাথে শেষ হয়েছিল।

স্টিল ১৯৬৫ থেকে ১৯৯৭ সাল পর্যন্ত ৩২ বছর যুক্তরাজ্যের পার্লামেন্টের সদস্য হিসেবে এবং ১৯৯৯ থেকে ২০০৩ সাল পর্যন্ত স্কটিশ পার্লামেন্টের (এমএসপি) সদস্য হিসেবে দায়িত্ব পালন করেন, সেই সময়ে তিনি সংসদের প্রিসাইডিং অফিসার ছিলেন। তিনি ১৯৯৭ থেকে ২০২০ সাল পর্যন্ত লাইফ পিয়ার হিসাবে হাউস অফ লর্ডসের সদস্য ছিলেন। প্রাক্তন লিবারেল সাংসদ স্যার সিরিল স্মিথের বিরুদ্ধে শিশু যৌন নির্যাতনের অভিযোগ তদন্তে ব্যর্থতার জন্য শিশু যৌন নির্যাতনের স্বাধীন তদন্তে স্টিল তাকে "দায়িত্ব পরিত্যাগের" অভিযুক্ত করার পরে হাউস অফ লর্ডস থেকে পদত্যাগ করেন।

## আরও পড়ুন

* পিটার বারট্রাম, *ডেভিড স্টিল: হিজ লাইফ অ্যান্ড পলিটিক্স* (WH অ্যালেন, 1981)
* ডেভিড স্টিল, *এ হাউস ডিভাইডেড* (ওয়েডেনফেল্ড এবং নিকোলসন, 1980)
* ডেভিড স্টিল, *গোলিয়াথের বিরুদ্ধে: ডেভিড স্টিলের গল্প* (ওয়েডেনফেল্ড এবং নিকলসন, 1989)
* ডেভিড টরেন্স, *ডেভিড স্টিল - বড় রাষ্ট্রনায়কের কাছে ক্রমবর্ধমান আশা* (বিটব্যাক, 2015)

## তথ্যসূত্র

## বহিঃসংযোগ

* 
* Scottish Parliament profiles of MSPs: David Steel
* Catalogue of the Steel papers at the Archives Division of the London School of Economics.
* Lord Steel of Aikwood profile at the site of Liberal Democrats
* Prince of Wales School:Old Cambrians Society, Nairobi
* We need to rethink my abortion law Steel's thoughts on the abortion debate, as of 2004.

|-

বিষয়শ্রেণী:স্কটিশ সংসদ সদস্য ১৯৯৯-২০০৩
বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭
বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২
বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭
বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩
বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯
বিষয়শ্রেণী:যুক্তরাজ্যের সংসদ সদস্য ১৯৭৪
বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪
বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০
বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬
বিষয়শ্রেণী:জর্জ ওয়াটসন কলেজে শিক্ষিত ব্যক্তি
বিষয়শ্রেণী:উদার গণতন্ত্রী (যুক্তরাজ্য) এর নেতা
বিষয়শ্রেণী:যুক্তরাজ্যের প্রিভি কাউন্সিলের সদস্য
বিষয়শ্রেণী:জীবিত ব্যক্তি
বিষয়শ্রেণী:উদার গণতন্ত্রী (যুক্তরাজ্য) এর জীবনকাল পিয়ার
বিষয়শ্রেণী:উদারপন্থী দল (যুক্তরাজ্য) এর নেতা
বিষয়শ্রেণী:স্কটিশ উদার গণতন্ত্রী দলের সংসদ সদস্য
বিষয়শ্রেণী:স্কটিশ উদারপন্থী দলের সংসদ সদস্য
বিষয়শ্রেণী:১৯৩৮-এ জন্ম
বিষয়শ্রেণী:উদার গণতন্ত্রী দলের স্কটিশ সংসদ সদস্য
বিষয়শ্রেণী:স্কটিশ সংসদের প্রিসাইডিং অফিসার
বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
বিষয়শ্রেণী:লর্ডসভা সংস্কার আইন ২০১৪ এর অধীনে অবসরপ্রাপ্ত ব্রিটিশ সংসদের উচ্চকক্ষের সদস্য
ল্যাম্ব অপসরণ

পদার্থবিজ্ঞানে, **ল্যাম্ব অপসরণ** হল হাইড্রোজেনের 2*S*1/2 ও 2*P*1/2 শক্তিস্তর দুটির শক্তির পার্থক্য যা ডিরাক সমীকরন থেকে পাওয়া যায় না। এই সমীকরন অনুযায়ী এই দুই স্তরের কোনো শক্তির পার্থক্য থাকা উচিত নয়। পদার্থবিজ্ঞানী উইলিস ল‍্যাম্বের নামানুসারে এর নামকরণ করা হয়েছে।

ভ্যাকুয়াম শক্তি ফ্লাকচুয়েশন এর সাথে হাইড্রোজেন পরমানুর উপর্যুক্ত দুটি কক্ষকে থাকা ইলেকট্রন এর মিথস্ক্রিয়া এই ঘটনার কারণ, যা এই ঘটনার আবিষ্কারের পরেই দেখানো হয়েছিল।
কৃষ্ণ গহ্বর থেকে নির্গত হকিং বিকিরণের তাত্ত্বিক ভবিষ্যতবাণী করায় ল্যাম্ব অপসরণ উল্লেখযোগ্য ভূমিকা পালন করে।
১৯৪৭ খ্রিষ্টাব্দে **ল্যাম্ব-[[রবার্ট রেদারফোর্ড|রেদারফোর্ড]]** পরিক্ষায় হাইড্রোজেনের অনুতরঙ্গ বর্ণালি পর্যবেক্ষণে এই ক্রিয়া প্রথম গণনা করা হয় এবং এই গণনা রিনর্মালাইজেশন তত্ত্বকে এই ঘটনা ব্যাখ্যা করতে উৎসাহিত করে। এই ঘটনাই হল আধুনিক কোয়ান্টাম তড়িৎ-গতিবিজ্ঞান এর পথপ্রদর্শক যা পরবর্তীতে জুলিয়ান শুইঙার, রিচার্ড ফাইনম্যান, সান-ইতিরো টোমোনাগা, ফ্রিম্যান ডাইসন প্রভৃতির দ্বারা উন্নত হয়েছে। ১৯৫৫ সালে উইলিস ল‍্যাম্ব তার ল্যাম্ব অপসরণ সংক্রান্ত আবিষ্কারের জন্য নোবেল পুরস্কার লাভ করেন।

## তথ্যসূত্র

বিষয়শ্রেণী:কোয়ান্টাম ক্ষেত্র তত্ত্ব
বিষয়শ্রেণী:ভৌত রাশি
গ্রান্মা (নৌকো)

ডান|থাম্ব|400x400পিক্সেল|হাভানার গ্রান্মা স্মৃতিসৌধ
**গ্রানমা** একটি নৌকো যা নভেম্বর ১৯৫৬ সালে কিউবার বিপ্লবের ৮২ জন যোদ্ধাকে মেক্সিকো থেকে কিউবাতে ফুলগেনসিও বাতিস্তার শাসনকে উৎখাত করার উদ্দেশ্যে ব্যবহার করা হয়েছিল। ৬০ ফুট (১৮ মি) লম্বা ডিজেল-চালিত কেবিন ক্রুজারটি ১৯৪৩ সালে নির্মিত হয়েছিল এবং ১২ জন মানুষকে আনার জন্য ডিজাইন করা হয়েছিল। ইংরেজিতে "গ্রানমা", হল দিদিমা জন্য একটি স্নেহপূর্ণ শব্দ; বলা হয় যে নৌকোর মূল মালিকের দিদিমা জন্য নামকরণ করা হয়েছে।

## তথ্যসূত্র

বিষয়শ্রেণী:নৌকা
বিষয়শ্রেণী:কিউবা বিপ্লব
বিষয়শ্রেণী:চে গেভারা
আব্দুল হেকিম চৌধুরী

**আব্দুল হেকিম চৌধুরী** (১ মার্চ ১৯২৪ - ২৪ মার্চ ১৯৮৬) হলেন বাংলাদেশের একজন প্রখ্যাত রাজনীতিবিদ ও একাধিকবার নির্বাচিত পূর্ব পাকিস্তান প্রাদেশিক পরিষদ ও জাতীয় সংসদ সদস্য।

## জন্ম ও পারিবারিক পরিচিতি
আব্দুল হেকিম ১৯২৪ সালের ১ মার্চ তৎকালীন ব্রিটিশ ভারতের বেঙ্গল প্রেসিডেন্সির সুনামগঞ্জ মহুকুমার ধর্মপাশার ধর্মপাশা ইউনিয়নের ধর্মপাশা গ্রামে জন্মগ্রহণ করেন। তার পিতার নাম আব্দুর রহমান চৌধুরী।

তার সন্তানরা হলেন

১. রফিকুল হাসান চৌধুরী (জ্যেষ্ঠ পুত্র)

২. কামরুল ইসলাম চৌধুরী

৩. ফখরুল ইসলাম চৌধুরী।

৪. রাউফুল ইসলাম চৌধুরী

## রাজনৈতিক জীবন
আব্দুল হেকিম ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের ৭ মার্চ অনুষ্ঠিত ১ম জাতীয় সংসদ নির্বাচনে আওয়ামী লীগের মনোনয়নে তৎকালীন সিলেট-১ (বর্তমানঃ সুনামগঞ্জ-১) আসন থেকে এমপি নির্বাচিত হন। তিনি মোট ৪ বার জাতীয় সংসদ সদস্য হিসেবে কাজ করেছেন 

## আরও দেখুন
* ১ম জাতীয় সংসদ নির্বাচন - ১৯৭৩
* ১ম জাতীয় সংসদ সদস্যদের তালিকা

## তথ্যসূত্র

## বহিঃসংযোগ
* ১ম জাতীয় সংসদ সদস্য তালিকা (বাংলা) - বাংলাদেশ জাতীয় সংসদ সচিবালয় কর্তৃক প্রকাশিত ১ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯২৪-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সুনামগঞ্জ জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
শিবনাথ বন্দ্যোপাধ্যায়

**শিবনাথ বন্দ্যোপাধ্যায়** (১১ জুলাই, ১৮৯৭ - ১৬ ডিসেম্বর, ১৯৮২) একজন বাঙালি শ্রমিক নেতা, সাম্যবাদী স্বাধীনতা সংগ্রামী ও সোসালিস্ট ইন্টারন্যাশনালের সদস্য ছিলেন।

## প্রারম্ভিক জীবন
শিবনাথ বন্দ্যোপাধ্যায় ব্রিটিশ ভারতের খুলনা জেলায় জন্মগ্রহণ করেন, তার পিতার নাম ছিল দ্বারকানাথ বন্দ্যোপাধ্যায়। ছোটবেলায় হুগলী জেলায় চলে আসেন। হুগলী মহসিন কলেজে পড়া শেষ করে কলকাতা বিশ্ববিদ্যালয় থেকে এম এস সি পাশ করেন গণিতে। পড়াকালীন প্রবাসীনী দেবীকে বিবাহ করেন তিনি। ১৯২০ সালে অসহযোগ আন্দোলনে যোগ দিয়েছিলেন।

## বিপ্লবী কর্মকাণ্ড
ভারতের স্বাধীনতা সংগ্রামে বৈদেশিক সাহায্য পাওয়ার চেষ্টায় তিনি ১৯২১ সালে সোভিয়েত রাশিয়া চলে যান আফগানিস্তানের ভেতর দিয়ে। এই সময় তিনি দীর্ঘ পথ পদব্রজে অতিক্র্ম করেছিলেন। মস্কোতে লেনিনের মরদেহ নিয়ে যেদিন শোকমিছিল বের হয় সেইদিন তিনি সেখানে পৌছান ও মিছিলে যোগদান করেন। আফগানিস্তানে থাকাকালীন সেখানকার হাবিবিয়া কলেজে বিজ্ঞানের অধ্যাপনা করতেন, রাজা আমানুল্লার সাথে তার আলাপ হয়। কাবুলে ব্রিটিশবিরোধী অস্থায়ী ভারত সরকার গঠনে তিনি ছিলেন অন্যতম প্রধান স্থপতি। মস্কোতে থাকাকালীন প্রায় সব বলশেভিক নেতার সংস্পর্শে আসেন তিনি। মস্কোর টয়লার্স বিশ্ববিদ্যালয়ে শিক্ষকতা করতেন। পূর্ব ইউরোপের অনেক জায়গা ঘুরে ১৯২৪ সালে লন্ডন যান। সেখান থেকে ফেরার পথে পাসপোর্টের সমস্যায় থেকে যান ও সাপুরজি সাকলাওয়াতের নির্বাচনী প্রচারাভিযানে সংগী হন শিবনাথ। শ্রমিক নেতা ক্লিমেন্ট এট্‌লির সহযোগীতায় ১৯২৫ সালে দেশে ফিরে আসেন তিনি। দেশে ফেরার পর মীরাট ষড়যন্ত্র মামলায় আসামী বলে অভিযুক্ত করা হয় তাকে।

## শ্রমিক আন্দোলন
শিবনাথ বন্দ্যোপাধ্যায় ১৯২৯ সালে লিলুয়ায় রেলওয়ে ধর্মঘট পরিচালনা করেন ও ১৯৩৩ সালে অল ইন্ডিয়া ট্রেড ইউনিয়ন কংগ্রেসের কানপুর সম্মেলনে সাধারণ সম্পাদক নির্বাচিত হন। ১৯৩৭ সালে ঐতিহাসিক চটকল শ্রমিক ধর্মঘট পরিচালনা করেন। বাংলার শ্রমিক আন্দোলনের অন্যতম প্রধান মুখ হিসেবে তিনি অল ইন্ডিয়া ট্রেড ইউনিয়ন, হিন্দু মজদুর সভা, ক্যালকাটা ট্রাম শ্রমিক সংগঠন, বেঙ্গল চটকল মজদুর ইউনিয়নের নেতৃত্বে ছিলেন। রেল শ্রমিক সংগঠন ও বঙ্গীয় ব্যবস্থাপক আইন পরিষদের সদস্য ছিলেন। কলকাতার ধাঙড় আন্দোলনেও তিনি নেতার ভূমিকায় ছিলেন। বিভিন্ন সময়ে প্রায় দশ বছর কারাবাস করেছেন তিনি। ১৯৫৪ সালে সরকারী আমন্ত্রণে চীন ভ্রমণ করেন ১৯৭৫ সালে সক্রিয় রাজনীতি থেকে অবসর নিয়ে সামাজিক ও ত্রাণমূলক কাজ করতেন। চটকল শ্রমিকদের জন্য গড়ে তোলেন ভাটপাড়া-নৈহাটি কো-অপারেটিভ ক্রেডিট সোসাইটি।

## মৃত্যু
শিবনাথ বন্দ্যোপাধ্যায় ১৬ ডিসেম্বর, ১৯৮২ সালে মারা যান।

## তথ্যসূত্র

বিষয়শ্রেণী:১৮৯৭-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:বাংলাদেশী বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:খুলনা জেলার ব্যক্তি
বিষয়শ্রেণী:খুলনা বিভাগের সক্রিয়কর্মী
কণাদ তর্কবাগীশ

**কণাদ তর্কবাগীশ** একজন নবদ্বীপের বিখ্যাত দার্শনিক পণ্ডিত ছিলেন। খ্রীষ্টীয় পঞ্চদশ শতাব্দীতে তিনি বর্তমান ছিলেন।

কণাদ তর্কবাগীশ নবদ্বীপের পণ্ডিত বাসুদেব সার্ব্বভৌমের ছাত্র ছিলেন।

কণাদ তর্কবাগীশের গঙ্গেশ উপাধ্যায়ের তত্ত্বচিন্তামণির উপর 'মণি ব্যাখ্যা' নামক এক প্রসিদ্ধ টীকা আছে। এছাড়া 'ভাষারত্নম' 'আপশব্দ খণ্ডনম' প্রভৃতি গ্রন্থ তাঁর রচিত।

## তথ্যসূত্র

জীবনী কোষ - শ্রীশশিভূষণ বিদ্যালঙ্কার - দ্বিতীয় খণ্ড ১৩৪৫ বঙ্গাব্দ

বিষয়শ্রেণী:ভারতীয় দার্শনিক
বিষয়শ্রেণী:সংস্কৃত পণ্ডিত
ব্রজেশ হিরজী

**ব্রজেশ হিরজী** (জন্ম ১৬ই জুন ১৯৭১সাল) হলেন একজন বিশিষ্ট অভিনেতা, যিনি হিন্দি সিনেমা তার কৌতুক ভূমিকা জন্য পরিচিত। তিনি একটি সুপরিচিত টেলিভিশন এবং থিয়েটার ব্যক্তিত্ব। তিনি টেলিভিশনে একটি কমেডি শোতে “টী টাইম মনোরঞ্জন” (১৯৯৪), স্মৃতি ইরানি এবং রাজু শ্রীবাস্তবের সাথে সহ-অভিনেতা হিসেবে প্রথম আত্মপ্রকাশ করেন।

তিনি ৪১টিরও বেশি গুজরাটি ভাষার নাটকগুলিতে অভিনয় করেছেন এবং রেহানা হ্যায় মেরে দিলমে, কাহো না পেয়ার হ্যায়, মুজাহি কুছ ক্যাহনা হ্যায়, গোলমাল রিটার্নস্‌, তুম বিন-সহ প্রভৃতি অনেক সফল হিন্দি ভাষার চলচ্চিত্রে কাজ করেছেন। তিনি দ্য ম্যান্স ওয়ার্ল্ড শোও উপস্থাপনা করেন। সম্প্রতি তাকে একটি খেলার অনুষ্ঠান জোর কা ঝাট্‌কাঃ টোটাল ওয়াইপআউটতে প্রতিযোগী হিসেবে অংশগ্রহণ করতে তাকে দেখা যায়। তাকে বর্তমানে সাব টিভিতে সিটকমের ভাই ভাইয়া আর ব্রাদার-এ দেখা যায়। তিনি বিগ বস্‌ ৬ষ্ঠ মৌসুমে প্রতিযোগী ছিলেন।
## ব্যক্তিগত জীবন
ব্রজেশ ১৬ই জুন ১৯৭১ সালে জন্ম গ্রহণ করেন এবং তার বোন পুষ্টি শক্তি, যিনি নিজেও একজন জনপ্রিয় টেলিভিশন অভিনেত্রী মাহি ওয়েতে মাহি চরিত্রে অভিনয়ের জন্য পরিচিত। তিনি হলেন একজন এআইইএসি (আইসেক) –এর প্রাক্তন ছাত্র।

One of his acts with Guddi Maruti in Sorry meri Lorry on Zee TV became very popular specially his phrase Heer bye from Heerji.

## চলচ্চিত্র তালিকা

## টেলিভিশন

## ডাবিং-এ কন্ঠ প্রদান
### সরাসরি একশন চলচ্চিত্র

## পুরস্কার

## তথ্যসূত্র

## বহিঃসংযোগ
* 
* https://web.archive.org/web/20101201054757/http://businessofcinema.com/news.php?newsid=16892
* Vrajesh Hirjee Biography on Bollycurry

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:Indian male stage actors
বিষয়শ্রেণী:ভারতীয় কণ্ঠাভিনেতা
বিষয়শ্রেণী:Gujarati theatre
বিষয়শ্রেণী:ভারতীয় মঞ্চ অভিনেতা
কালাচাঁদ বিদ্যালঙ্কার

**কালাচাঁদ বিদ্যালঙ্কার** কিশোরী ভজন নামক একটি বৈষ্ণব সম্প্রদায়ের প্রতিষ্ঠাতা। সম্ভবত তিনি খ্রীষ্টীয় ঊনবিংশ অব্দে বর্তমান ছিলেন।

কালাচাঁদ বিদ্যালঙ্কার ঢাকা জেলার অন্তর্গত বিক্রমপুর পরগণার ফরশাইল বা ফল্লশালী গ্রামে জন্মগ্রহণ করেন। তিনি একজন বিখ্যাত পণ্ডিত ও পাঠক ছিলেন। তিনি ভাগবতের বহু শ্লোকের অভিনব ব্যাখ্যা করে শ্রোতৃমণ্ডলীকে মুগ্ধ করতেন।

## তথ্যসূত্র

জীবনী কোষ - শ্রীশশিভূষণ বিদ্যালঙ্কার - দ্বিতীয় খণ্ড ১৩৪৫ বঙ্গাব্দ

বিষয়শ্রেণী:ভারতীয় দার্শনিক
বিষয়শ্রেণী:হিন্দু ধর্মের দার্শনিক
বিপ্লবী

[থাম্ব|[ফরাসি বিপ্লব]]
একজন **বিপ্লবী** এমন একজন ব্যক্তি যিনি সরাসরি বিপ্লবে অংশগ্রহণ করেন বা তা সমর্থন করেন। এছাড়াও, বিশেষণ হিসাবে ব্যবহার করা হলে, বিপ্লব শব্দটি এমন একটি বিষয়কে বোঝায় যা সমাজের উপর বা মানুষের প্রচেষ্টার উপর আকস্মিক প্রভাব ফেলেছে।

## তথ্যসূত্র

বিষয়শ্রেণী:বিপ্লবী
লা ইগেরা

**লা ইগেরা** () বলিভিয়ার বাইয়েগ্রান্দে প্রদেশের একটি ছোটো গ্রাম। এই গ্রামে বিপ্লবী চে গেভারাকে হত্যা করা হয়।

## ভূগোল
এই গ্রামটি সান্তা ক্রুস দে লা সিয়েররার ১৫০ কিলোমিটার দক্ষিণ-পশ্চিমে ও পুকারার ১৫ দক্ষিণ-পশ্চিমে অবস্থিত। লা ইগেরা সমুদ্রপৃষ্ঠ থেকে ১৯৫০ মিটার উঁচুতে অবস্থিত।

## ইতিহাস
বলিভিয়ার সেনাবাহিনীর ভাষ্যমতে তারা গেভারাকে ৭ অক্টোবর গ্রেফতার করে এবং তার মৃত্যু হয় ৯ অক্টোবর ১৯৬৭ সাল বেলা ১.১০ টায়। মৃত্যুর এ সময়কাল এবং ধরন নিয়ে মতভেদ এবং রহস্য এখনো আছে। ধারণা করা হয় ১৯৬৭ সালের এই দিনটিতে এই গ্রামে নিরস্ত্র অবস্থায় নয়টি গুলি করে হত্যা করা হয় বন্দী চে গেভারাকে।

## তথ্যসূত্র

## বহিঃসংযোগ
* মৃত্যুহীন চে, স্বপ্নবান চে, বাংলানিউজটোয়েন্টিফোর.কম

বিষয়শ্রেণী:চে গেভারা
ভগৎবীর তামাঙ

**ভগৎবীর তামাঙ** (১ জুন, ১৮৫৯ - ১৯২৪) একজন ব্রিটিশ বিরোধী স্বাধীনতা আন্দোলনকারী শহীদ। তিনি জাতিতে গোর্খা ছিলেন। জেলে বন্দী অবস্থায় মারা যান।
## বিপ্লবী কর্মকাণ্ড
ভগৎবীর তামাঙ এর জন্ম হয়েছিল ব্রিটিশ ভারতের দার্জিলিং জেলার গয়াবাড়ি চা বাগান এলাকায়। তার পিতার নাম আশিকদেও তামাঙ। গয়াবাড়িতে কর্মরত ছিলেন ভগৎবীর। ১৯২১ সালে অসহযোগ আন্দোলনে যোগ দেন বৃদ্ধ বয়েসে। চা বাগান কর্মী ও শ্রমিকদের সংগঠন গড়ে তোলেন তিনি। সরকারবিরোধী কার্যকলাপের জন্যে কয়েকবার গ্রেপ্তার হয়ে তার অল্পকালের জেল হয়েছিল।
## মৃত্যু
১৯২৩ সালের আগস্ট মাসে পূনরায় গ্রেপ্তার হন ভগৎবীর তামাঙ এবং দার্জিলিং জেলেই মারা যান।
## তথ্যসূত্র

বিষয়শ্রেণী:১৮৫৯-এ জন্ম
বিষয়শ্রেণী:১৯২৪-এ মৃত্যু
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ভারতীয় স্বাধীনতা কর্মী
বিষয়শ্রেণী:দার্জিলিং জেলার ব্যক্তি
সিংঘি কাংরি

**সিংঘি কাংরি** হচ্ছে কারাকোরাম পর্বতশ্রেণীর  উচ্চতায় অবস্থিত একটি পর্বতশৃঙ্গ। এটি চীন সীমান্তের সিয়াচেন হিমবাহ অঞ্চলে (পাকিস্তানের দ্বারা দাবিকৃত এবং ভারতের দ্বারা অধিকৃত এলাকা) অবস্থিত। ১৯৭৬ সালে জাপানের একদল অভিযাত্রীরা সর্বপ্রথম এই পর্বতে আরোহণ করে।

## আরো দেখুন
* ভারতের পর্বতের তালিকা
*ভারতের রাজ্য ও কেন্দ্রশাসিত অঞ্চলের সর্বোচ্চ শৃঙ্গ তালিকা

## তথ্যসূত্র

## বহিঃসংযোগ
* পিকবেগার-এ "সিংঘি কাংরি"
* পিকওয়্যার-এ "সিংঘি কাংরি"

বিষয়শ্রেণী:জিনজিয়াংয়ের পর্বত
বিষয়শ্রেণী:জম্মু ও কাশ্মীরের পর্বত
বিষয়শ্রেণী:কারাকোরামের সাত-হাজারী
ক্লাইড ওয়ারহিফটিক

** ক্লাইড এ. ওয়ারহিফটিক ** (১ ডিসেম্বর ১৯১৯ ৬ এপ্রিল ১৯৯৪) হচ্ছেন একজন মার্কিন ভূ-পদার্থবিদ। তার গবেষণায় সিয়েরা নেভাদা, ক্যালিফোর্নিয়া কোস্ট রেঞ্জের ভু তত্ব এবং আলাস্কার হিমবাহ অন্তর্ভুক্ত ছিল। তিনি  সান ফ্রান্সিস্কো এবং উপকূলীয় এলাকার ভুতত্ত্বের যে ক্ষেত্র তার অগ্রণী হিসেবে উল্লেখযোগ্য।

## জীবনী
ওয়ারহিফটিক ক্যালিফোর্নিয়ার ফ্রেসনোতে জন্মগ্রহণ করেন ও সেখানেই বড় হয়ে উঠেন। তিনি ১৯৪১ সালে ক্যালটেক থেকে ভূপ্রকৃতবিদ্যায় স্নাতক ডিগ্রি অর্জন করেন এবং ১৯৫৩ সালে হার্ভার্ড থেকে ভূপ্রকৃতবিদ্যায় পিএইচডি ডিগ্রি অর্জন করেন। তিনি ১৯৪১ সাল থেকে আমৃত্যু পর্যন্ত যুক্তরাষ্ট্রের জিওলজিকাল সার্ভে (ইউএসজিএস) -এর জন্য কাজ করেছেন,  পাশাপাশি ১৯৬০ থেকে ১৯৮২ সাল পর্যন্ত তিনি ইউনিভার্সিটি অফ ক্যালিফোর্নিয়াতে শিক্ষকতা করেছেন। ওয়ারহিফটিক ১৯৮৯ সালে জুওলজিক্যাল সোসাইটি অব আমেরিকার দ্বারা "বিশিষ্ট ক্যারিয়ার পুরস্কার" গ্রহণের পর নিজেকে সমকামী হিসেবে আত্মপ্রকাশ করেন। তার ফেলো ভুপদার্থবিদ এলান কক্সের সাথে তার মৃত্যু পর্যন্ত গভীর সম্পর্ক ছিল। এলান ১৯৮৭ সালে মৃত্যুবরণ করেন। তিনি সান ফ্রান্সিকোতে ৭৪ বছর বয়সে হার্ট ফেইল করে মারা যান।

ওয়ারহাফটিগ পাবলিক ট্রান্সপোর্ট ব্যবহারে বেশি আগ্রহী থাকতেন। তিনি অটোমোবাইল এবং এরোপ্লেন এড়িয়ে চলতেন এবং নিয়মিত ভাবে সমুদ্রপথে চলাফেরা করে আলাস্কায় তার কর্মক্ষেত্রে যেতেন। তিনি ইউএসজিএসের অনুমতি নিয়ে ঘোড়ায় চালিত গাড়িতে করে তার কাজ পরিচালনা করতেন। তিনি সাধারণ মানুষের কাছে জনপ্রিয় এমন কিছু ফিল্ড গাইড তৈরী করেন; যেগুলো হলোঃ*Streetcar to Subduction and Other Plate Tectonic Trips by Public Transport in San Francisco*, *A Walker's Guide to the Geology of San Francisco*, and *The Hayward Fault in Hayward and Fremont, via BART*।

## বৈজ্ঞানিক কাজ
ওয়ারহিফটিগ ভুপ্রকৃতিবিদ্যায় তাৎপর্যমণ্ডিত অবদান রেখেছেন। তিনি প্রথম উপকূলীয় বিজ্ঞানী যিনি টেকটোনিক প্লেটের কারণে যে ভূমিকম্প হয়; এ বিষয়ে জনসচেতনতা সৃষ্টি করেন। তিনি বনের ব্যবস্থাপনাগত চর্চার মাধ্যমে ভুপ্রকৃতিবিদ্যাকে; পরিবেশের সমস্যাতে প্রয়োগের ক্ষেত্রে ছিলেন অগ্রনী। তিনি ১৯৭৫ সালে ক্যালিফোর্নিয়ার ফরেস্ট্রি বোর্ডে নিয়োগ পান। যেখানে তিনি ফরেস্ট চর্চাকে আইনিভাবে নিয়ে আসেন; যার ফলে ফরেস্ট ম্যানেজমেন্টে; দীর্ঘস্থায়ী জিওমরফোলজিক্যাল প্রভাবের সৃষ্টি হয়। যারা সিরিয়াস ভুপ্রকৃতবিদ্যায় গবেষণা বা অধ্যয়ন করতে ইচ্ছুক; তাদেরকে এ বিষয়ের প্রতি আগ্রহী করে তুলতে তার অবদানকে গুরুত্বপূর্ণ বলে বিবেচনা করা হয়।

১৯৬৭ সালে, ওয়াহহার্টিফক কোয়ার্টানারী জিওলজি এবং জিওলজিক্যাল সোসাইটি অব আমেরিকার জিওমরফোলজি বিভাগ কর্তৃক ক্রিক ব্রাইয়ান এওয়ার্ড  এবং ১৯৮৯ সালে *জিএসএ ডিস্টিংগুইসড ক্যারিয়ার* এওয়ার্ড পান।

## গ্রন্থ

* 
* 
* 

## তথ্যসূত্র

## বহিঃসংযোগ
* Finding Aid to the Clyde Wahrhaftig Papers at The Bancroft Library
* Berkeley Alumni Magazine article on Wahrhaftig's life

বিষয়শ্রেণী:American geologists
বিষয়শ্রেণী:American geophysicists
বিষয়শ্রেণী:United States Geological Survey personnel
বিষয়শ্রেণী:এলজিবিটি বিজ্ঞানী
বিষয়শ্রেণী:Gay men
বিষয়শ্রেণী:LGBT scientists from the United States
বিষয়শ্রেণী:১৯১৯-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
রমেশ চন্দ্র সেন

**রমেশ চন্দ্র সেন** (৩০ এপ্রিল ১৯৪০ – ৭ ফেব্রুয়ারি ২০২৬) বাংলাদেশের ঠাকুরগাঁও-১ আসনের সাবেক সংসদ সদস্য। তিনি ২০২৪ সালে বাংলাদেশ আওয়ামী লীগ থেকে মনোনয়ন নিয়ে সংসদ সদস্য হিসেবে নির্বাচিত হন। এছাড়াও তিনি বাংলাদেশ আওয়ামী লীগের সাবেক প্রেসিডিয়াম সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। ২০২৪ সালে আওয়ামী লীগ সরকার পতনের পর ১৬ আগস্ট ঠাকুরগাঁও থেকে তাকে আটক করা হয়। আটক অবস্থায় ২০২৬ সালের ৭ ফেব্রুয়ারি সকালে তিনি মৃত্যুবরণ করেন।

## জন্ম ও শিক্ষাজীবন
রমেশ চন্দ্র সেন বাংলা ১৩৪৭ সালের ২ বৈশাখ ঠাকুরগাঁও জেলার সদর উপজেলার রুহিয়া ইউনিয়নের কশালগাঁও গ্রামে জন্মগ্রহণ করেন। তার পিতার নাম ক্ষিতীন্দ্র মোহন সেন এবং মাতার নাম বালাশ্বরী সেন। তিনি ১৯৬৩ সালে রংপুর কারমাইকেল কলেজ থেকে বি.কম পাশ করেন এবং রাজশাহী বিশ্ববিদ্যালয়ে কস্ট একাউন্টিং বিষয়ে ১৯৬৪ সালে এম.কম (প্রথম পর্ব) অধ্যায়ন করেন।

## কর্মজীবন
তিনি ছাত্র জীবন থেকেই সক্রিয়ভাবে বিভিন্ন রাজনৈতিক কর্মকাণ্ডের সাথে জড়িত ছিলেন। ৬০'র দশকে রুহিয়া উচ্চ বিদ্যালয়ে শিক্ষক হিসেবে কর্মজীবন শুরু করার সময় থেকেই তিনি বাংলাদেশ আওয়ামী লীগের সভাপতি ছিলেন। ১৯৬৯ সালে তিনি ঠাকুরগাঁও জেলা আওয়ামী লীগের নির্বাহী কমিটির সদস্য এবং ১৯৯০ সালে জেলা আওয়ামী লীগের সহ-সভাপতি নির্বাচিত হন। তিনি ২০০৫ সাল থেকে অদ্যাবধি ঠাকুরগাঁও জেলা আওয়ামী লীগের সভাপতি হিসেবে দায়িত্ব পালন করছেন। তিনি সরকারের কেবিনেট সদস্য এবং একই সাথে তিনি জাতীয় অর্থনৈতিক পরিষদ (একনেক) এর নির্বাহী কমিটির সদস্য। তিনি ২০১৩ থেকে ২০১৪ পর্যন্ত বাংলাদেশের খাদ্যমন্ত্রী হিসেবে দায়িত্ব পালন করেন। 

### সংসদ সদস্য
তিনি ১৯৯৭ সালের ১৮ ফেব্রুয়ারি উপনির্বাচনে ঠাকুরগাঁও-১ আসন থেকে প্রথম সংসদ সদস্য নির্বাচিত হন। উপনির্বাচনটি হয়েছিল উক্ত আসনের সাংসদ খাদেমুল ইসলাম ১৭ ডিসেম্বর ১৯৯৬ সালে  মৃত্যুবরণ করার কারণে। এরপর ২০০৮ সালের ২৯ ডিসেম্বর দ্বিতীয়বার, ২০১৪ সালে ৩য় বার, ২০১৮ সালের ৩০ ডিসেম্বর ৪র্থ বার এবং ২০২৪ সালের ৭ জানুয়ারি দ্বাদশ সংসদ নির্বাচনে বিপুল ভোটে জয়ী হবার মাধ্যমে ৫ম বার সংসদ সদস্য হিসেবে নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

১৬ আগস্ট ২০২৪ তারিখ ঠাকুরগাঁওয়ের রুহিয়া এলাকার বাড়ি থেকে রমেশ চন্দ্র সেনকে গ্রেফতার করে পুলিশ। বিস্ফোরক আইনে করা মামলায় ১৭ আগস্ট আদালত তাকে কারাগারে পাঠানোর নির্দেশ দেয়।

## মৃত্যু
রমেশ চন্দ্র সেন ২০২৬ সালের ৭ ফেব্রুয়ারি দিনাজপুর জেলা কারাগারে অসুস্থ হয়ে পড়েন। তাকে দিনাজপুর মেডিকেল কলেজ হাসপাতালে নিয়ে যাওয়া হয়, যেখানে কর্তব্যরত চিকিৎসক তাকে মৃত ঘোষণা করেন। 

## তথ্যসূত্র

## বহিঃসংযোগ

* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৪০-এ জন্ম
বিষয়শ্রেণী:২০২৬-এ মৃত্যু
বিষয়শ্রেণী:দশম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী
বিষয়শ্রেণী:ঠাকুরগাঁও জেলার রাজনীতিবিদ
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:বাংলাদেশী হিন্দু
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঠাকুরগাঁও জেলার ব্যক্তি
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:বাংলাদেশের খাদ্যমন্ত্রী
বিষয়শ্রেণী:বাংলাদেশের পানিসম্পদমন্ত্রী
আব্দুর রইছ

**এডভোকেট আব্দুর রইছ** (১ মে ১৯৩১ - ১৮ ডিসেম্বর ১৯৮৮) হলেন বাংলাদেশের একজন প্রখ্যাত রাজনীতিবিদ ও পূর্ব পাকিস্তান প্রাদেশিক পরিষদ ও জাতীয় সংসদ সদস্য। ১৯৭৩ সালের তিনি ১ম জাতীয় সংসদ নির্বাচনে সাবেক সিলেট-৩ (বর্তমানঃ সুনামগঞ্জ-৩) আসন থেকে সংসদ সদস্য নির্বাচিত হন। 

## জন্ম ও পারিবারিক পরিচিতি
আব্দুর রইছ ১৯৩১ সালের ১ মে তৎকালীন ব্রিটিশ ভারতের বেঙ্গল প্রেসিডেন্সির সুনামগঞ্জ মহুকুমার জগন্নাথপুরের পাটলী ইউনিয়নের বনগাঁও গ্রামে জন্মগ্রহণ করেন। রফিকা রইছ চৌধুরীর সাথে তিনি বিবাহবন্ধনে আবদ্ধ হন। তাদের সন্তান হলেন সুনামগঞ্জের ১ম জেলা পরিষদ প্রশাসক ব্যারিষ্টার এম. এনামুল কবির ইমন। তার স্ত্রী ছিলেন সুনামগঞ্জ জেলা মহিলা আওয়ামী লীগের আমৃত্যু সভানেত্রী।

## কর্ম ও রাজনৈতিক জীবন
তিনি বাংলাদেশের সংবিধান রচনায় গুরত্বপূর্ন ভূমিকা পালন করেন। ১৯৮৭ সালে জেলা বারের সভাপতির দায়িত্ব পালন করেন।

আব্দুর রইছ রাজনীতিতে গণতন্ত্র ও এলডি এফ এর সাথে ছিলেন। তিনি ১৯৬৯ সালে আওয়ামীলীগে যোগদান করেন। ১৯৭০ সালে প্রাদেশিক পরিষদের সদস্য নির্বাচিত হন। ১৯৭৩ সালের ৭ মার্চ অনুষ্ঠিত ১ম জাতীয় সংসদ নির্বাচনে আওয়ামী লীগের মনোনয়নে তৎকালীন সিলেট-৩ (বর্তমানঃ সুনামগঞ্জ-৩) আসন থেকে এমপি নির্বাচিত হন। ১৯৭৩ থেকে ১৯৮৮ সাল পর্যন্ত ছিলেন সুনামগঞ্জ জেলা আওয়ামী লীগের আমৃত্যু সভাপতি। এর আগে সুনামগঞ্জ জেলা আওয়ামী লীগের সাধারণ সম্পাদকের দ্বায়িত্ব পালন করেন তিনি।

## স্বাধিকার আন্দোলন ও মুক্তিযুদ্ধে অবদান
তিনি স্বাধীনতা সংগ্রামে সক্রিয়ভাবে অংশগ্রহণ করেন।তিনি
মুক্তিযুদ্ধকালীন সময়ে সুনামগঞ্জ এ সর্বদলীয় সংগ্রাম কমিটির সদস্য সচিবের দায়িত্ব পালন করেন।

## মুত্যু
১৮ ডিসেম্বর ১৯৮৮সালে মৃত্যু বরণ করেন।

## আরও দেখুন
* ১ম জাতীয় সংসদ নির্বাচন - ১৯৭৩
* বাংলাদেশের ১ম জাতীয় সংসদের সদস্যদের তালিকা।

## তথ্যসূত্র

## বহিঃসংযোগ
* ১ম জাতীয় সংসদ সদস্য তালিকা (বাংলা) - বাংলাদেশ জাতীয় সংসদ সচিবালয় কর্তৃক প্রকাশিত ১ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৩১-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:সুনামগঞ্জ জেলার রাজনীতিবিদ
বিষয়শ্রেণী:বাংলাদেশী মুসলিম
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:পাকিস্তান জাতীয় পরিষদের সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:সুনামগঞ্জ জেলার আইনজীবী
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
কুলদানন্দ ব্রহ্মচারী

**কুলদানন্দ ব্রহ্মচারী** একজন বাঙালি সাধক। ১২৭৪ বঙ্গাব্দের (১৮৬৮ খ্রীষ্টাব্দ) ২৫শে কার্ত্তিক, রবিবার বৈকুণ্ঠ চতুর্দ্দশীর রাতের ঢাকা জেলার পশ্চিমপাড়ার ইছাপুর গ্রামে তার জন্ম হয়। তার পিতা কমলাকান্ত বন্দ্যোপাধ্যায়, মাতা হরসুন্দরী দেবী। পিতা কমলাকান্ত বন্দ্যোপাধ্যায় একজন তান্ত্রিক সাধক ছিলেন।

কুলদানন্দ ছাত্রজীবনে আনুষ্ঠানিক ব্রাহ্ম ছিলেন। পরবর্তী জীবনে তিনি প্রসিদ্ধ সাধক বিজয়কৃষ্ণ গোস্বামীর শিষ্যত্ব গ্রহণ করেন।

তার রচিত গ্রন্থের মধ্যে শ্রীশ্রীসদ্‌গুরুসঙ্গ প্রধান।

১৩৩৭ বঙ্গাব্দের আষাঢ় মাসে কুলদানন্দের মৃত্যু হয়।

## তথ্যসূত্র

বিষয়শ্রেণী:সাধক
১০০ ইয়ার্স (চলচ্চিত্র)

***হান্ড্রেড ইয়ার্স — "দ্য মুভি ইউ উইল নেভার সি"*** একটি ইংরেজি ভাষার নির্মীয়মাণ চলচ্চিত্র যা পরিচালনা করছেন 'রবার্ট রদ্রিগেজ, এবং কাহিনী রচনা ও অভিনয়ে আছেন জন মালকোভিচ । *১০০ ইয়ার্স* চলচ্চিত্রটি ২১১৫ খ্রিষ্টাব্দের ১৮ নভেম্বর মুক্তি প্রদান করা হবে।

মালকোভিচ ও রড্রিগেজ ২০১৫ সালে ঘোষণা করেন যে তারা রেমি মার্টিনের মালিকানাধীন লুই ত্রয়োদশ নামক প্রযোজনা সংস্থার ব্যানারে একটি চলচ্চিত্র নির্মাণ করছেন যা ১০০ বছর পরে মুক্তি প্রদান করা হবে। ১৮ নভেম্বর ২০১৫ সালে এর টিজার মুক্তি পায়; যদিও চলচ্চিত্রটির কাহিনী সম্পূর্ণ গোপন রাখার কথা বলা হয়েছিল। কেউই চলচ্চিত্রটির ফুটেজ দেখায়নি, এর পরিবর্তে সম্ভাব্য তিনটি ভবিষ্যৎ কল্পনা দেখানো হয়, যেখানে বর্জ ভূমির ধ্বংসাবশেষ ও প্রযুক্তিগত স্বর্গ রাজ্যের দৃশ্য দেখানো হয়।

চলচ্চিত্রটি উচ্চ-প্রযুক্তির বুলেটপ্রুফ বিশেষ বাক্সের ভেতর রাখা হয়েছে, যা ১৮ নভেম্বর ২১১৫ সালে নির্দিষ্ট মেয়াদ পর অর্থাৎ মুক্তির তারিখের দিন স্বয়ংক্রিয়ভাবে খুলে যাবে। মালকোভিচ এবং রদ্রিগেজ সহ, বিশ্বজুড়ে প্রায় এক হাজার অতিথিকে, প্রিমিয়ারের জন্য ধাতব নির্মিত একটি করে আমন্ত্রণমূলক টিকিট প্রদান করা হয়েছে, যা তারা তাদের বংশধরদের হাতে তুলে দিতে পারেন।

ফ্রান্সের কগনেক এবং লুই ত্রয়োদশ প্রকোষ্ঠে ফিরে আসার আগে ২০১৬ সালের কান চলচ্চিত্র উৎসব এবং অন্যান্য শহরগুলিতে *১০০ ইয়ার্স* চলচ্চিত্রটি যে নিরাপদে রাখা হয়েছে তা দেখানো হয়।

## তথ্যসূত্র

## বহিঃসংযোগ
*

বিষয়শ্রেণী:রবার্ট রদ্রিগেজ পরিচালিত চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:আসন্ন ইংরেজি ভাষার চলচ্চিত্র
বিষয়শ্রেণী:ফরাসি চলচ্চিত্র
বিষয়শ্রেণী:২১১৫-এর চলচ্চিত্র
বিষয়শ্রেণী:ইংরেজি ভাষার ফরাসি চলচ্চিত্র
দবিরুল ইসলাম (ঠাকুরগাঁওয়ের রাজনীতিবিদ)

**মোঃ দবিরুল ইসলাম** (জন্ম ২৯ সেপ্টেম্বর ১৯৪৮) বাংলাদেশের ঠাকুরগাঁও জেলার রাজনীতিবিদ, যিনি ঠাকুরগাঁও-২ আসনের সাবেক সংসদ সদস্য।

## জন্ম ও শিক্ষাজীবন
দবিরুল ইসলাম ২৯ সেপ্টেম্বর ১৯৪৮ সালে ঠাকুরগাঁও জেলার বালিয়াডাঙ্গি উপজেলার বড়বাড়ি গ্রাম জন্মগ্রহণ করেন। তিনি স্নাতক ডিগ্রি অর্জন করেছেন।

## কর্মজীবন
দবিরুল ইসলাম রাজনীতির সঙ্গে বাংলাদেশের কমিউনিস্ট পার্টি যুক্ত ছিলেন। তিনি ১৯৮৬ সালের তৃতীয় ও ১৯৯১ সালের পঞ্চম জাতীয় সংসদ নির্বাচনে বাংলাদেশের কমিউনিস্ট পার্টির প্রার্থী হিসেবে ঠাকুরগাঁও-২ আসন থেকে সংসদ সদস্য নির্বাচিত হন। এর পর বাংলাদেশ আওয়ামী লীগে যোগ দিয়ে ১২ জুন ১৯৯৬ সালের সপ্তম, ২০০১ সালের অষ্টম, ২০০৮ সালের নবম, ২০১৪ সালের দশম ও ২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ঠাকুরগাঁও-২ আসন থেকে সংসদ সদস্য নির্বাচিত হয়ে আসছেন।

৩ অক্টোবর ২০২৪ তারিখে দবিরুল ইসলামকে ঠাকুরগাঁও সদর উপজেলার রুহিয়া এলাকা থেকে গ্রেফতার করে পুলিশ। ভূমি দখল ও চাঁদাবাজির মামলায় তাকে কারাগারে পাঠানোর নির্দেশ দেয় আদালত।

## বিতর্ক
জাতীয় সংসদের সদস্য নির্বাচন হওয়ার পর থেকে বিভিন্ন সময় দবিরুল ইসলামের বিরুদ্ধে সংখ্যালঘু হিন্দুদের জমি দখল করার অভিযোগ উঠে। বালিয়াডাঙ্গীতে জমি দখলকে কেন্দ্র করে ২০১৫ সালের জুনে সাংসদের ছেলে মাজহারুল ইসলামের নেতৃত্বে অন্তত ৩০ জন অস্ত্রধারী সন্ত্রাসী সংখ্যালঘু পরিবারের ওপর হামলা করে বলে অভিযোগ পাওয়া যায়। ২০১৬ সালের জানুয়ারিতে আইন ও সালিশ কেন্দ্র এবং ব্লাস্টসহ কয়েকটি মানবাধিকার সংগঠন যৌথভাবে সংবাদ সম্মেলন করে জানায় ঠাকুরগাঁওয়ের ঘটনাতে এমপি দবিরুল ইসলাম সরাসরি জড়িত থাকার সুস্পষ্ট প্রমাণ পাওয়া গেছে৷।

এছাড়া নিজ পরিবারের অনেক সদস্যকে দলীয় পদে স্থান দিয়ে রাজনীতিকে পরিবারতন্ত্র করা এবং নেতাকর্মীদের অবমূল্যায়ন করা নিয়েও তাকে নিয়ে বিতর্ক আছে।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:ঠাকুরগাঁও জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের কমিউনিস্ট পার্টির সাবেক রাজনীতিবিদ
বিষয়শ্রেণী:২০শ শতাব্দীর বাংলাদেশী রাজনীতিবিদ
বিষয়শ্রেণী:ঠাকুরগাঁও জেলার ব্যক্তি
ইয়াসিন আলী (রাজনীতিবিদ)

**মো. ইয়াসিন আলী** (জন্ম: ১ জুলাই, ১৯৬১) বাংলাদেশের ঠাকুরগাঁও জেলার রাজনীতিবিদ, সাংস্কৃতিক ব্যক্তিত্ব এবং ঠাকুরগাঁও-৩ আসনের সংসদ সদস্য। তিনি ২০১৪ সালে বাংলাদেশের ওয়ার্কার্স পার্টি থেকে সংসদ সদস্য হিসেবে নির্বাচিত হয়েছেন। 

## জন্ম ও শিক্ষাজীবন
ইয়াসিন আলী ১৯৬১ সালের ১ জুলাই জন্মগ্রহণ করেন। মো. ইয়াসিন আলীর পৈতিৃক বাড়ি ঠাকুরগাঁও জেলার রাণীশংকৈল উপজেলা সদর রাজবাড়ীতে। ইয়াসিন আলী রাষ্ট্রবিজ্ঞান বিষয়ে স্নাতকোত্তর ডিগ্রী অর্জন করেছেন।

## কর্মজীবন
ইয়াসিন আলী একটি বিশ্ববিদ্যালয়ে অধ্যাপনা করেন। পেশায় অধ্যাপনার সঙ্গে যুক্ত মো. ইয়াসিন আলী রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।

## রাজনৈতিক জীবন
ইয়াসিন আলী বাংলাদেশ ওয়ার্কার্স পার্টির রাজনৈতিক আদর্শে বিশ্বাসী একজন সংসদ সদস্য।

### সংসদ নির্বাচন
২০১৪ সালে তিনি তার নির্বাচনী এলাকা ঠাকুরগাঁও-৩ আসন থেকে নির্বাচনে অংশগ্রহণ করেন ও সাংসদ নির্বাচিত হন। ঠাকুরগাঁও-৩ সংসদীয় আসন হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঠাকুরগাঁও জেলায় অবস্থিত বাংলাদেশ সংসদের ৫ম এবং জেলার ৩য় সংসদীয় আসন। ঠাকুরগাঁও জেলার পীরগঞ্জ উপজেলা এবং রানীশংকাইল উপজেলা নেকমরদ ইউনিয়ন, হোসেনগাঁও ইউনিয়ন, লেহেম্বা ইউনিয়ন, বাচোর ইউনিয়ন, রাতোর ইউনিয়ন ও নন্দুয়ার ইউনিয়ন নিয়ে গঠিত। উক্ত নির্বাচনে মোট ৯৯,৭৯১টি ভোটের মধ্যে ইয়াসিন আলী পেয়েছিলেন ৬২,১১৮ ভোট, যা মোট ভোটের ৬২।২%। তার নিকটতম প্রতিদ্বন্দী জাতীয় পার্টির হাফিজ উদ্দিন আহম্মেদ পেয়েছিলেন ৩৭,৬৭ ভোত, যা মোট ভোটের ৩৭.৮%। ৯ জানুয়ারি, ২০১৪ সাল থেকে তিনি সাংসদের দায়িত্ব পালন করা শুরু করেন।

## বিতর্ক
ঠাকুরগাঁও এ বিভিন্ন চাকরির নিয়োগে দুর্নিতির অভিযোগ রয়েছে ইয়াসীন আলীর বিরুদ্ধে।

## আরও দেখুন
* শেখ ফজলে নূর তাপস
* খোরশেদ আরা হক
* জেবুন্নেসা আফরোজ

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সাম্যবাদী
বিষয়শ্রেণী:বাংলাদেশের ওয়ার্কার্স পার্টির রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:ঠাকুরগাঁও জেলার রাজনীতিবিদ
বিষয়শ্রেণী:২০শ শতাব্দীর বাংলাদেশী রাজনীতিবিদ
মনোরঞ্জন শীল গোপাল

**মনোরঞ্জন শীল গোপাল** (১ জানুয়ারি ১৯৬৪) বাংলাদেশের দিনাজপুর-১ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। 

## জন্ম ও শিক্ষাজীবন
মনোরঞ্জন শীল গোপালের পৈতৃক বাড়ি দিনাজপুর জেলার কাহারোল উপজেলার নয়াবাদ গ্রামে। তিনি স্নাতক ডিগ্রি অর্জন করেছেন।

## কর্মজীবন
পেশায় সাংবাদিকতা, ব্যবসা ও কৃষির সঙ্গে যুক্ত মনোরঞ্জন শীল গোপাল রাজনীতির সঙ্গে সক্রিয় ভাবে যুক্ত আছেন। তিনি চতুর্থবার সংসদ সদস্য নির্বাচিত হয়েছিলেন। ২০২৪ সালের দ্বাদশ জাতীয় সংসদ নির্বাচনে তিনি স্বতন্ত্র প্রার্থী মো: জাকারিয়া জাকার বিপক্ষে ভোটে পরাজিত হন।

## রাজনৈতিক জীবন
গোপাল ২০০৫ সালের ৫ই ডিসেম্বর অনুষ্ঠিত দিনাজপুর-১ আসনের উপনির্বাচনে স্বতন্ত্র প্রার্থী হিসেবে অংশ নিয়ে জামায়াতে ইসলামীর প্রার্থী আফতাব উদ্দিন মোল্লাকে পরাজিত করে প্রথমবারের মত অষ্টম জাতীয় সংসদে সংসদ সদস্য নির্বাচিত হন। এরপর ২০০৮ ও ২০১৪ সালের নির্বাচনে তিনি আওয়ামী লীগের প্রার্থী হিসেবে নির্বাচনে অংশ নেন এবং নবম ও দশম জাতীয় সংসদে দিনাজপুর-১ আসনের প্রতিনিধিত্ব করেন।

গোপাল ২০১৮ সালের একাদশ জাতীয় সংসদ নির্বাচনে আওয়ামীলীগের মনোনয়নে মহাজোটের প্রার্থী হন এবং ১ লাখ ৯৮ হাজার ৭৯২ ভোট পেয়ে পুনরায় সংসদ সদস্য নির্বাচিত হন।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দিনাজপুর জেলার রাজনীতিবিদ
বিষয়শ্রেণী:বাংলাদেশী হিন্দু
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:দিনাজপুর জেলার ব্যক্তি
গেরিইয়েরো এরোইকো

থাম্ব|300x300পিক্সেল|মূল আলোকচিত্র, যা থেকে চে-র জনপ্রিয় প্রতিকৃতিটি সৃষ্টি করা হয়েছিল। একটি খেজুর গাছ এবং অন্য মানুষের প্রোফাইল কেটে, এবং সামান্য সমন্বয় তৈরী করে, কোর্দা গেভারার ছবিকে দিয়েছিলেন এমন "একটি অচেনা গুণ, যা ছিল নির্দিষ্ট স্থান-কালের ঊর্ধ্বে।"
***গেরিইয়েরো এরোইকো*** (; আ-ধ্ব-ব:[ɡeriˈʝeɾo eˈɾoiko]); *বীর (গেরিলা) যোদ্ধা*) আলবের্তো কোর্দা-র তোলা লাতিন আমেরিকার মার্কসবাদী বিপ্লবী চে গেভারা-র একটি প্রতিকৃতিমূলক আলোকচিত্র। আলোকচিত্রটি ৫ই মার্চ, ১৯৬০ তারিখে কিউবার হাভানা শহরে লা কনব্রে বিস্ফোরণের শিকারদের জন্য অনুষ্ঠিত একটি স্মরণসভায় তোলা হয়েছিল। এই আলোকচিত্রটি গেভারার পরবর্তী জীবনের কর্মকাণ্ড এবং শেষ পর্যন্ত তাঁর মৃত্যুদণ্ডের সাথে একত্রে মিলে ১৯৬০-এর দশকের শেষের দিকে তাঁকে এক সাংস্কৃতিক প্রতিভূ হিসেবে দৃঢ়-প্রতিষ্ঠিত করতে সাহায্য করেছিল। কোর্দা বলেছেন যে যেই মুহূর্তে তিনি ছবিটি তুলেছেন, সেই মুহূর্তে গেভারার মুখের অভিব্যক্তি দেখাচ্ছিল "পরম নিগূঢ়তা", রাগ এবং ব্যথা। বছর পরে, কোর্দা বলেন যে ছবিটি গেভারার দৃঢ় চরিত্র দেখিয়েছে। গেভারা ৩১ বছর বয়সী ছিলেন আলোকচিত্র তোলার সময়।

## উৎপত্তি
[বাম|থাম্ব|250x250পিক্সেল|[চে গেভারা (মাঝে) এবং ফিদেল কাস্ত্রো (বামে) কোলন সিমেট্রির দিকে যাচ্ছেন।]]
থাম্ব|250x250পিক্সেল|কোর্দার ছবির শীট। গেরিইয়েরো এরোইকো চতুর্থ সারির নিচে, তৃতীয় ছবিটি (অনুভূমিকভাবে শট) এ প্রদর্শিত হয়।
থাম্ব|230x230পিক্সেল|The two photographs of Che from Korda's film.
ডান|থাম্ব|230x230পিক্সেল|Leica M2
আলবের্তো কোর্দা ছবির সম্বন্ধে বলেন:

## কিউবা
ডান|থাম্ব|Plaza de la Revolución – in Havana, Cuba
ডান|থাম্ব|250x250পিক্সেল|Che Guevara walking with his wife Aleida March through a throng of cameramen in Havana, Cuba.

### প্রদর্শনী
ডান|থাম্ব|292x292পিক্সেল|কিউবার মাতানজাসে একটি রাস্তার পাশে পাবলিক রক মোজাইক।

### প্রাচীরপত্র ও প্রচ্ছদ
বাম|থাম্ব|260x260পিক্সেল|An OSPAAAL poster advertising the 1969 Tricontinental Conference.

## পণ্য
[ডান|থাম্ব|220x220পিক্সেল|T-shirts for sale at the Museo de la Revolución gift shop in [হাভানা|Havana, Cuba.]]

## প্রতিমাবিদ্যা
বাম|থাম্ব|224x224পিক্সেল|A mural of ''Guerrillero Heroico'' on the side of a house in Cuba.
[থাম্ব|A Che banner in [কসরগোদ|Kasargod, India, announcing the district conference for the Students Federation of India.]]

## বর্তমান আইনগত মর্যাদা
ডান|থাম্ব|260x260পিক্সেল|A 2009 highway billboard with Che's slogan of ''"Hasta la Victoria Siempre"'' (Towards Victory, Always).

## তথ্যসূত্র

বিষয়শ্রেণী:সাদাকালো আলোকচিত্র
বিষয়শ্রেণী:চে গেভারা
বিষয়শ্রেণী:রাজনৈতিক শিল্প
বিষয়শ্রেণী:১৯৬০-এর সৃষ্টিকর্ম
বিষয়শ্রেণী:ঐতিহাসিক ব্যক্তিত্বের প্রতিকৃতি
নাজমুল হক প্রধান

**নাজমুল হক প্রধান** (১৬ জানুয়ারি, ১৯৫৭) একজন বাংলাদেশী রাজনীতিবিদ ও পঞ্চগড়-১ আসনের  সাবেক সংসদ সদস্য। তিনি ২০১৪ সালে জাতীয় সমাজতান্ত্রিক দল থেকে সংসদ সদস্য হিসেবে নির্বাচিত হন।

## জন্ম ও শিক্ষাজীবন
নাজমুল হক প্রধান ১৯৫৭ সালে পঞ্চগড়ের সদর ইউনিয়নের বসুনিয়াপাড়া গ্রামে এক কৃষক পরিবারে জন্মগ্রহণ করেন। তারা ১০ ভাই-বোন। নাজমুল হক প্রধানের শৈশব-কৈশোর পঞ্চগড়েই কেটেছে। তিনি দেবত্তর বসুনিয়া পাড়া প্রি প্রাইমারি স্কুলে থেকে প্রাথমিকের পাঠ চুকিয়ে জগদল হাইস্কুল থেকে ১৯৭১ সালে এসএসসি পরীক্ষা দেন (১৯৭২ সালে অনুষ্ঠিতব্য)। এরপর ১৯৭৪ সালে পঞ্চগড় মকবুলার রহমান সরকারি কলেজ থেকে এইচএসসি পাশ করেন। ১৯৭৬ সালে দিনাজপুর সরকারি মহাবিদ্যালয় থেকে বিএসসি ফাইনাল পরীক্ষা দেয়ার সময় দেশের টালমাটাল রাজনৈতিক পরিস্থিতিতে মার্শাল সামরিক আইনে তিনি গ্রেপ্তার হয়ে কারাবরণ করেন। প্রায় ২০ মাস পর মুক্তি পেয়ে তিনি ১৯৭৯ সালের দিকে বিএ প্রাইভেট পরীক্ষা দিয়ে ঢাকা বিশ্ববিদ্যালয়ে (ঢাবি) রাষ্ট্রবিজ্ঞানে ভর্তি হন।

## রাজনীতি ও কর্মজীবন
ব্যবসায়ী নাজমুল ১৯৭০ সালে “পাকিস্তান; দেশ ও কৃষ্টি” আন্দোলনে এবং নির্বাচনে নৌকার পক্ষে সক্রিয় ভূমিকা রাখেন। দেশ স্বাধীন হওয়ার পর ১৯৭২-৭৩ সালে **[[পঞ্চগড় জেলা]] [[বাংলাদেশ ছাত্রলীগ|ছাত্রলীগের]]** সম্মেলনে **সহ-সম্পাদক** নির্বাচিত হন নাজমুল হক প্রধান। ১৯৭৪ সালে জেলা ফোরামের সদস্য (সাত জনের মধ্যে একজন)। এই ফোরামের কাজের মধ্য দিয়েই গণবাহিনী তৈরি হয়। ১৯৭৬ সালে মার্শাল আইনে গ্রেপ্তার হন তিনি। মুক্তির পর ১৯৭৮ সালে জেলা ছাত্রলীগের সাংগঠনিক সম্পাদক (গোপনে)। ১৯৭৯ সালে ঢাকা বিশ্ববিদ্যালয়ে অধ্যায়নকালে তিনি বাংলাদেশ ছাত্রলীগ (বৈজ্ঞানিক সমাজতন্ত্র ধারা)এর সভাপতি-সাধারণ সম্পাদকসহ বিভিন্ন শীর্ষপদে দায়িত্ব পালন করেন। একই সময়ে তিনি **কেন্দ্রীয় ছাত্রলীগের সদস্যও** হন। ১৯৮০ সালে **ছাত্রলীগের কেন্দ্রীয় কমিটির প্রচার সম্পাদক** এবং ৮৩ সালে **ছাত্রলীগের সাংগঠনিক সম্পাদক** নির্বাচিত হন নাজমুল। ১৯৮৫ সালে **সাধারণ সম্পাদক** এবং ১৯৮৮ সালে তিনি **ছাত্রলীগের সভাপতি** নির্বাচিত হন (জাসদপন্থী)। ১৯৯০ সালে সর্বদলীয় ছাত্র ঐক্যের অন্যতম শীর্ষ নেতা হিসাবে সৈরাচার বিরোধী ছাত্র-গণঅভ্যুত্থানে নেতৃত্ব দেন। ১৯৯৬ সালে জাতীয় সমাজতান্ত্রিক দল জাসদের সহযোগী সংগঠন জাতীয় যুবজোটের প্রতিষ্ঠাতা সভাপতি হিসেবে দায়িত্ব পালন করেন। ২০১৪ সালে জাতীয় নির্বাচনে মহাজোটের মনোনীত প্রার্থী ছিলেন এবং পঞ্চগড়-১ আসন থেকে সংসদ সদস্য নির্বাচিত হন। বর্তমানে (২০২৩) নাজমুল হক প্রধান বাংলাদেশ জাতীয় সমাজতান্ত্রিক দল-বাংলাদেশ **জাসদের সাধারণ সম্পাদকের** দায়িত্ব পালন করছেন  

## তথ্যসূএ

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:পঞ্চগড় জেলার রাজনীতিবিদ
বিষয়শ্রেণী:জাতীয় সমাজতান্ত্রিক দলের রাজনীতিবিদ